व्यवसाय शुरू गर्ने प्रेरणाको स्रोत जुन कुनै घटना पनि हुन सक्छ । बेर्नी मार्कुसको जीवनमा पनि यो भनाइ लागू हुन्छ । सन् १९७८ को अप्रिलमा मार्कुस र उनका भावी साझेदार आर्थर ब्ल्याङ्क आफू कार्यरत कम्पनी (ह्याण्डी ड्यान होम इम्प्रुभमेण्ट सेण्टर, जुन अहिले अस्तित्वमा छैन)को कार्यकारी पदबाट हटाइए । त्यसपछि यी दुई आफ्ना साथी तथा व्यावसायिक साझेदार केनेथ ल्याङ्गोनको ‘आफ्नै होम इम्प्रुभमेण्ट स्टोर खोल्ने’ प्रस्तावमा सहमत भए । यसका लागि ल्याङ्गनले वित्तीय सहयोग जुटाइदिए । सन् १९७९ मा उनीहरूको कम्पनी ‘दी होम डिपो’का दुईओटा स्टोर एट्लाण्टामा खोलियो । अहिले यसका २ हजार ३ सयभन्दा बढी स्टोर छन् भने वार्षिक ८० अर्ब विक्री कारोबार हुने गरेको कम्पनीको दाबी छ ।
